159. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.40211 της 2/9 Ιουλ. 1984 (ΦΕΚ Β΄  459) Έγκριση επιδότησης και σίτισης νέων που θα παρακολουθήσουν προγράμματα εφαρμογής ενεργού επαγγελματικού προσανατολισμού στις εκπαιδευτικές μονάδες Μαθητείας του Ο.Α.Ε.Δ. Σελ. 98,680(γ) Τεύχος 1294 -Σελ. 56 Έχοντας υπόψη: α)Τις διατάξεις του Ν.Δ. 212/69 «περί Οργανώσεως και Διοικήσεως του Οργανισμού Απασχολήσεως Εργατικού Δυναμικού». β)Τις διατάξεις του άρθρ. 7 του Νόμ. 709/77 «περί καθιερώσεως κινήτρων επαγγελματικής καταρτίσεως εργατικού δυναμικού και ρυθμίσεως συναφών θεμάτων». γ)Τις διατάξεις του άρθρ.15 του Νόμ. 1346/83 «Για τροποποίηση και συμπλήρωση διατάξεων της Εργατικής Νομοθεσίας και ρύθμιση διαφόρων θεμάτων». δ)Την απόφαση του Δ.Σ. του ΟΑΕΔ αριθ. 4421/12.6.1984 έγγραφο 82266/19.6.84, σχετικά με την εφαρμογή προγραμμάτων ενεργού επαγγελματικού προσανατολισμού, αποφασίζουμε: Εγκρίνουμε την απόφαση του Δ.Σ. του Ο.Α.Ε.Δ. αριθ. 4421/12.6.84 σε ότι αφορά το ύψος και τους όρους καταβολής επιδόματος στους νέους που θα παρακολουθήσουν προγράμματα εφαρμογής ενεργού επαγγελματικού προσανατολισμού καθώς και τους όρους και προϋποθέσεις παροχής σ’ αυτούς τροφής σύμφωνα με την οποία: α)Στους νέους που θα παρακολουθήσουν προγράμματα εφαρμογής ενεργού επαγγελματικού προσανατολισμού θα καταβάλλεται για κάθε ημέρα συμμετοχής τους στο πρόγραμμα, επίδομα 250 δρχ. την ημέρα. Μαθητής, που θα απουσιάσει αδικαιολόγητα δύο ώρες την ημέρα, δεν θα δικαιούται επίδομα για την ημέρα αυτή. Για την καταβολή του επιδόματος, σε κάθε εκπαιδευτική Μονάδα, που θα εφαρμόζει τέτοια προγράμματα θα τηρούνται ημερήσια ωριαία δελτία παρουσίας μαθητών, βάσει των οποίων θα γίνεται κάθε δεκαπέντε ημέρες κατάσταση καταβολής του επιδόματος στους μαθητές, που θα θεωρείται από το Διευθυντή της εκπαιδευτικής Μονάδας, ο οποίος και ορίζεται υπόλογος διαχειριστής και θα υπογράφεται από τους μαθητές κατά την καταβολή σ’ αυτούς του παραπάνω επιδόματος. β)Σε όσους από τους παραπάνω νέους κατοικούν εκτός της πόλεως όπου η έδρα της Εκπαιδευτικής Μονάδας, θα παρέχεται δωρεάν τροφή, όπως γίνεται και για τους μαθητές των Σχολών Μαθητείας (σίτιση σε Μαθητικές Εστίες ή σε εστιατόρια). 15.Γ .β.158-159 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 